CELEX: 32022D1018
Language: lv
Date: 2022-06-27 00:00:00
Title: Padomes Lēmums (KĀDP) 2022/1018 (2022. gada 27. jūnijs), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS)

28.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/76
               
            
         PADOMES LĒMUMS (KĀDP) 2022/1018
         (2022. gada 27. jūnijs),
         ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2013. gada 3. jūlijā pieņēma Lēmumu 2013/354/KĀDP (1), ar ko no 2013. gada 1. jūlija turpināja EUPOL COPPS.
                  
               
                     (2)
                  
                  
                     Padome 2020. gada 29. jūnijā pieņēma Lēmumu (KĀDP) 2020/902 (2), ar ko grozīja Lēmumu 2013/354/KĀDP un to pagarināja no 2020. gada 1. jūlija līdz 2021. gada 30. jūnijam.
                  
               
                     (3)
                  
                  
                     
                        EUPOL COPPS stratēģiskās pārskatīšanas kontekstā Politikas un drošības komiteja (PDK) 2021. gada 4. martā vienojās, ka misija būtu jāpagarina vēl par 24 mēnešiem, proti, līdz 2023. gada 30. jūnijam.
                  
               
                     (4)
                  
                  
                     PDK 2021. gada 1. jūnijā arī norādīja, ka, ņemot vērā Izraēlas un Palestīniešu pašpārvaldes sniegto informāciju, šajā posmā EUPOL COPPS būtu jāpagarina par vienu gadu, proti, līdz 2022. gada 30. jūnijam.
                  
               
                     (5)
                  
                  
                     Padome 2021. gada 28. jūnijā pieņēma Lēmumu (KĀDP) 2020/1066 (3), ar ko grozīja Lēmumu 2013/354/KĀDP un to pagarināja no 2021. gada 1. jūlija līdz 2022. gada 30. jūnijam.
                  
               
                     (6)
                  
                  
                     Pamatojoties uz Izraēlas un Palestīniešu pašpārvaldes sniegto papildu informāciju, EUPOL COPPS tagad būtu jāpagarina uz otru gadu, proti, līdz 2023. gada 30. jūnijam, kā par to vienojās tās stratēģiskās pārskatīšanas kontekstā.
                  
               
                     (7)
                  
                  
                     Tādēļ būtu attiecīgi jāgroza Lēmums 2013/354/KĀDP.
                  
               
                     (8)
                  
                  
                     
                        EUPOL COPPS tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2013/354/KĀDP groza šādi:
            
                        1)
                     
                     
                        lēmuma 12. panta 1. punktam pievieno šādu daļu:
                        “Finanšu atsauces summa, kas paredzēta, lai segtu ar EUPOL COPPS saistītos izdevumus laikposmā no 2022. gada 1. jūlija līdz 2023. gada 30. jūnijam, ir 11 660 000 EUR.”;
                     
                  
                        2)
                     
                     
                        lēmuma 15. panta trešo daļu aizstāj ar šādu:
                        “Tas zaudē spēku 2023. gada 30. jūnijā.”.
                     
                  
         
            2. pants
            Šis lēmums stājas spēkā tā pieņemšanas dienā.
            To piemēro no 2022. gada 1. jūlija.
         
         
            Luksemburgā, 2022. gada 27. jūnijā
            
               
                  Padomes vārdā –
               
               
                  priekšsēdētāja
               
               A. PANNIER-RUNACHER
            
         
         
            (1)  Padomes Lēmums 2013/354/KĀDP (2013. gada 3. jūlijs) par Eiropas Savienības Policijas misiju palestīniešu teritorijās (EUPOL COPPS) (OV L 185, 4.7.2013., 12. lpp.).
         
            (2)  OV L 207, 30.6.2020., 30. lpp.
         
         
            (3)  OV L 229, 29.6.2021., 13. lpp.